Hillary begûn mei klimmen as tsiener yn de Nij-Seelânske Alpen. Nei in koarte karriêre as bijker die hy yn 1951 mei oan in mislearre ekspedysje nei de Mount Everest. Twa jier letter berikte hy as lid fan een Britse ekspedysje ûnder lieding fan John Hunt de top fan Everest; dit makke him op slach ferneamd. Nei noch itselde jier ta ridder slein te wêzen, kaam hy yn 1956, '60, '61, '63, '64 en 1965 werom nei de Himalaya.

De Nasjonaal-Sosjalistyske Beweging yn Nederlân (ôfkoarte NSB) wie in Nederlânske politike partij dy't fan 1931 oant 1945 bestien hat. De NSB wie in partij op nasjonaalsosjalistyske grûnslach en fungearre yn de Twadde Wrâldkriich as kollaboraasjepartij.

Dêrby moat oantekene wurde dat it nivo fan 'e funksje fan in sekretaresse ferbûn is mei de funksje fan har baas. Dus de sekretaresse fan in minister hat in hegere funksje as de sekretaresse fan 'e direkteur fan in middelgrut bedriuw.

De oantsjutting pomp betsjutte fan oarsprong wetterke, plasse, dobbe en is yn dy betsjutting oergien nei dûker en nei de fertikale wetterpomp.

Fan de bevolking is 16,9% âlder as 65 jier. De wurkleazens is 2,7% fan de beropsbefolking (folkstelling 2001). De befolking bestie yn 2009 út 87,7 % blanken, 3,9 % Aziaten, 4,4 % swarten en 0,8 % Sinesen..

De Sulveren Harpe (Nederlânsk: Zilveren Harp) wie in Nederlânske priis dy't fan 1969 oant 2012 op jierlikse basis útrikt waard oan nije artysten yn 'e Nederlânske muzykyndustry. It wie bedoeld as in oanfiteringspriis foar oanstoarmjend talint, en wie ferbûn mei de Gouden Harpe, dat in oeuvrepriis wie. De tawizing en útrikking fan beide prizen wie yn 'e hannen fan Buma Cultuur, in dochterorganisaasje fan 'e Buma/Stemra. De winners waarden oer it algemien oan 'e ein fan it oangeande jier útornearre, wêrnei't de útrikkingsseremoanje yn febrewaris fan it jier dêrop holden waard.

Njonken in permaninte hoale hawwe folwoeksen Sibearyske wezelingen ferskate tydlike ûnderkommens dy't kilometers útinoar lizze kinne. Se binne net tier oangeande hokfoar plakken oft se as nêst brûke; hoalen kinne yn omfallene beamstammen sitte, ûnder beamwoartels, yn rotsspjalten of yn fertize strewelleguod. Ek brûke se wol hoalen fan oare bisten, dy't se dan fergrutsje. De sintrale nêstromte wurdt beklaaid mei fûgelfearren en kjifdierehier.